Publication: Magyar Közlöny
Issue: MK-2001-55 (Year: 2001, Number: 55)
Era: 1990-2004
Section: a 38/2001. (V. 14.) FVM rendelethez
Paragraph Index: 76

5. Biztosítékok, garanciák, a szerződő felek nyilatkozatai 5.1. A szerződéskötés feltétele, hogy a szerződéstervezethez csatolják a felsorolt elválaszthatatlan mellékleteket. 2001/55. szám 5.2. A Társulat által benyújtott támogatási igény és írásbeli beszámoló alapján helyszíni utóellenőrzésre kerül sor, melyről „zárójegyzőkönyv” készül. Az illetékes FM hivatal, továbbá megbízottja a támogatás felhasználását a tevékenység megvalósítása során folyamatosan ellenőrizheti, a Társulat az ellenőrzést a rendelkezésére álló eszközökkel segíti, biztosítja az ellenőrzés lehetőségét szervezeteinél, vállalkozóinál, alvállalkozóinál és beszállítóinál. A Támogató által kötött szerződés szerint megbízottja az utóellenőrzést a Társulat készre jelentését követő 10 napon belül tartozik elvégezni. A készre jelentést a megbízottnál kell megtenni. 5.3. Társulat tudomásul veszi, hogy — amennyiben a helyreállítási feladat részben vagy egészben meghiúsul, tartós akadályba ütközik, vagy csak részben valósul meg, a Társulat haladéktalanul köteles bejelenteni az illetékes FM hivatalnak és köteles szerződésmódosítást kezdeményezni; — amennyiben a szerződésben vállalt kötelezettség — a Társulatnak fel nem róható okból — csak részben, de legalább 75%-ot meghaladó arányban teljesül, az igénybe nem vett támogatás visszavonásra kerül; — az illetékes FM hivatal a támogatás folyósítását — újabb döntésig — beszüntetheti, ha az ellenőrzés megállapítása szerint a Társulat részéről szerződésszegés történt, illetve a szerződéses feltételek teljesítése veszélyeztetve van; — ha a jelen szerződésben kikötött feltételeket a Társulat nem vagy csak részben teljesíti, illetve a szerződés egyéb lényeges feltételeit megszegi, az illetékes FM hivatal a támogatást részben vagy egészben visszavonhatja, amely esetben a Társulat a már igénybe vett támogatás összegét a döntésben meghatározott mértékben, lejárt követelésként tartozik a Támogató javára visszatéríteni, az átutalás(ok) napjától számított jegybanki alapkamat kétszeresének megfelelő összeggel növelve; — meghatározott, de legfeljebb 5 éves időtartamra kizárható az FVM támogatási rendszeréből, ha = a szerződésben rögzített kötelezettség megvalósítása egyáltalán nem, vagy 75%-ot el nem érő arányban valósul meg, = jelen szerződés mellékletében megfogalmazott feladatoktól eltérő munkát valósít meg, = jelen szerződés mellékletében jelölt feladatok megvalósítása meghiúsul, tartós akadályba ütközik, vagy a végső befejezéshez képest késedelmet szenved és ezt a Társulat haladéktalanul nem jelenti az illetékes FM hivatalnak. 5.4. Támogató az elállás jogát kiköti, ha az alábbi feltételek közül legalább egy bekövetkezik: — hitelt érdemlően bebizonyosodik, hogy valótlan, hamis adatot szolgáltatott, amennyiben a támogatott helyreállítási feladatok meghiúsulását vagy tartós akadályoztatását előidéző körülmény a Társulatnak felróható okból következett be, — amennyiben a támogatott helyreállítási feladatok megvalósulása Társulatnak fel nem róható okból meghiúsul vagy tartós akadályba ütközik, és ennek bejelentése 30 napon belül nem történik meg, — Társulat adólevonási jogosultságában bekövetkezett változásának bejelentése egy hónapon túli késedelmet szenved. 5.5. Társulat tudomásul veszi továbbá, hogy a támogatott program meghiúsulása vagy tartós akadályba ütközése esetén az igénybe nem vett támogatásról le kell mondani, ezen összeg törléssel visszavonásra kerül. 5.6. Társulat jelen megállapodással felhatalmazza az FM hivatalt, hogy a felmondással esedékessé váló támogatás és járulékai összegével, a pénzforgalomról és bankhitelről szóló — többször módosított — 39/1984. (XI. 5.) MT rendelet 5. § (2) bekezdésében megjelölt előnyösen rangsorolt fizetési megbízások teljesítésének sorrendjét követően, de minden más fizetési megbízást megelőzően Társulat bármelyik bankszámláját megterhelje, illetve azok összegét a jelen szerződésben megjelölt bármely bankszámlájáról azonnali beszedési megbízással lehívja. 5.7. A szerződő felek kötelezettséget vállalnak arra nézve, hogy ha a szerződésben felsorolt bármely adat módosul, úgy azt a másik féllel 8 napon belül közlik. Ezen közlés elmulasztása szerződésszegésnek minősül. 5.8. Szerződő felek jelen szerződésből eredő jogviták esetére a Fővárosi Bíróság illetékességét kötik ki. 5.9. Jelen szerződésben nem szabályozott kérdésekben a hatályos jogszabályok rendelkezései és az FVM hivatalos lapjában közzétett közlemények, tájékoztatók az irányadóak. 5.10. Jelen szerződést a szerződő felek, mint akaratukkal mindenben megegyezőt az alulírt helyen és időben írták alá. Támogató Társulat Jelen szerződés elválaszthatatlan melléklete: 4/a. számú melléklet: Adatlap 2001/55. szám 4/a. számú melléklet

Source: https://magyarkozlony.hu/hivatalos-lapok/ad442610ce88c18f45d030e65412204da1dd3fa4/dokumentumok/0a4aa4064b1f3fc0c102e8d22e250cfef2b584bd/letoltes